དང་འོད་ལྡན་མ། ལྟག་པ་
ཨ་རྦུ་ཏར་མཆེ་བ་རྣམ་པར་གཙིགས་པ་དང་སྣ་ཆེན་མ། རྣ་བ་གཡོན་པ་གོ་ད་བ་རིར་
སུ་ར་བཻ་རི་དང་དཔའ་བོའི་བློ་ཅན་མ། སྨིན་མཚམས་རཱ་མེ་ཤཱ་རིར་འོད་དཔག་མེད་
དང་མིའུ་ཐུང་མ། མིག་གཉིས་དེ་ཝཱི་ཀོ་ཊིར་རྡོ་རྗེའི་འོད་དང་ལངྐའི་དབང་ཕྱུག་མ།
ཕྲག་པ་གཉིས་མ་ལ་བར་རྡོ་རྗེའི་སྐུ་དང་ཤིང་གྲིབ་མ་སྟེ།
ཐུགས་མཁོར་གྱི་ལྷ་རྣམས་
སྐུ་མདོག་སྔོན་པོ་ནམ་མཁའ་ལ་སྤྱོད་པའི་ཚུལ་གྱིས་བཞུགས་པ། མཆན་ཁུང་གཉིས་
ཀཱ་མ་རཱུ་པར་མྱུ་གུ་ཅན་དང་ས་སྲུང་མ། ནུ་མ་གཉིས་ཨོ་ཏྲེར་རྡོ་རྗེ་རལ་པ་ཅན་དང་
འཇིགས་བྱེད་ཆེན་མོ། ལྟེ་བ་ཏྲི་ཤ་ཀུ་ནེར་དཔའ་བོ་ཆེན་པོ་དང་རླུང་གི་ཤུགས་ཅན་
མ།
སྣ་རྩེ་ཀོ་ས་ལར་རྡོ་རྗེ་ཧཱུཾ་མཛད་དང་ཆང་འཐུང་མ། ཁ་ཀ་ལིངྐར་རབ་ཏུ་བཟང་
པོ་དང་སྔོ་བསངས་ལྷ་མོ། མགྲིན་པ་ལམ་པ་ཀར་རྡོ་རྗེ་བཟང་པོ་དང་ཤིན་ཏུ་བཟང་
མོ། སྙིང་ག་ཀཉྩིར་འཇིགས་བྱེད་ཆེན་པོ་དང་རྟ་རྣ་མ། འདོམས་པར་ཧི་མ་ལ་ཡར་
མིག་མི་བཟང་དང་བྱ་གདོང་མ་སྟེ་གསུང་འཁོར་གྱི་ལྷ་རྣམས་སྐུ་མདོག་དམར་པོ་ས་
སྟེང་ལ་སྤྱོད་པའི་ཚུལ་གྱིས་བཞུགས་པ། མཚན་མ་པྲེ་ཏ་པཱུ་རིར་སྟོབས་པོ་ཆེ་དང་
འཁོར་ལོའི་ཤུགས་ཅན་མ། བཤང་ལམ་གྲྀ་ཧ་དེ་བར་རིན་ཆེན་རྡོ་རྗེ་དང་དུམ་སྐྱེས་
མ། བརླ་གཉིས་སོ་སོ་ར ར་རྟ་མགྲིན་དང་ཚང་ཚོང་མ། བྱིན་པ་གཉིས་སུ་ཝརྞ་དཱི་
པར་ནམ་མཁའི་སྙིང་པོ་དང་འཁོར་ལོའི་གོ་ཆ་མ། སོར་མོ་བཅུ་དྲུག་ན་ག་རར་དཔལ་
ཧེ་རུ་ཀ་དང་ཤིན་ཏུ་དཔའ་མོ། བོལ་གོང་གཉིས་སིནྡྷུར་པདྨ་གར་གྱི་དབང་ཕྱུག་དང་
སྟོབས་ཆེན་མ། མཐེ་བོང་བཞི་མ་རུར་རྣམ་པར་སྣང་མཛད་དང་འཁོར་ལོས་བསྒྱུར་
མ། པུས་མོ་གཉིས་ཀུ་ལུ་ཏར་རྡོ་རྗེ་སེམས་དཔའ་དང་བརྩོན་འགྲུས་ཆེན་མོ་སྟེ། སྐུ་
འཁོར་གྱི་ལྷ་རྣམས་སྐུ་མདོག་དཀར་པོ་ས་འོག་ལ་སྤྱོད་པའི་ཚུལ་གྱིས་བཞུགས་པ།
ཐམས་ཅད་ཀྱང་ཞལ་གཅིག་ཕྱག་གཉིས་ཀྱིས་རྡོར་དྲིལ་དང་གྲི་ཐོད་འཛིན་པས་ཕན་
ཚུན་འཁྱུད་པའོ། །དབང་པོའི་སྒོ་བརྒྱད་ཀྱི་རྩ་ཧཱུཾ་རིང་པོ་དང་ངོ་བོ་དབྱེར་མེད་དུ་
གནས་པ་ལས་སྒོ་མཚམས་མ་བརྒྱད་དུ་གྱུར་པ་ནི། ལྕེ་རྩར་ཁྭ་གདོང་མ་ནག་མོ། ལྟེ་
95

བར་འུག་གདོང་མ་ལྗང་གུ རྟགས་( ལྟག་) སུ་ཁྱི་གདོང་མ་དམར་མོ། བཤང་ལམ་
དུ་ཕག་གདོང་མ་སེར་མོ། མཛོད་སྤུར་གཤིན་རྗེ་བརྟན་མ་གཡས་སྔོ་གཡོན་སེར་བ།
རྣ་བ་གཉིས་སུ་གཤིན་རྗེ་ཕོ་ཉ་མོ་གཡས་སེར་གཡོན་དམར་བ། མིག་གཉིས་སུ་གཤིན་
རྗེ་མཆེ་བ་མ་གཡས་དམར་གཡོན་ལྗང་བ།
སྣ་གཉིས་སུ་གཤིན་རྗེ་འཛོམས་མ་གཡས་
ལྗང་གཡོན་སྔོ་བ། བརྒྱད་ཀའང་ཞལ་གཅིག་ཕྱག་གཉིས་ཀྱིས་གྲི་ཐོད་འཛིན་པའི་
མཆན་ཁུང་ན་ཁ་ཊཱཾ་ག་བསྣམས་པ། རོའི་གདན་ལ་གཡས་བརྐྱང་གིས་བཞུགས་པའོ།
།ཡབ་ཀྱི་ལྟེ་བ་དང་ཐུགས་ཀ ཞེས་སོགས་དང༌། བྱང་ཕྱོགས་སོ་བདུན་གྱི་ངོ་བོ་ལྷ་སོ་
བདུན་གྱི་རྣམ་པར་ཤར་བ་ཞེས་དང་། མཁའ་འགྲོ་མ་སོགས་བཞི་ལ་རིན་འབྱུང་།
ཐུགས་འཁོར་ལ་མི་བསྐྱོད་པ། །གསུང་འཁོར་ལ་འོད་དཔག་མེད། སྐུ་འཁོར་ལ་རྣམ་
སྣང་། དམ་ཚིག་འཁོར་ལོའི་ལྷ་རྣམས་ལ་དོན་གྲུབ་གྱིས་དབུ་བརྒྱན་ཅིང་། ཞེས་
དང༌། ནང་མཆོད། སྔགས་མཆོད། བཟླས་པ་རྣམས་ཀྱི་ཚེ། མཁའ་འགྲོ་མ་བཞིའི་
སྔགས་ཀྱི་གནས་སུ། ཨོཾ་རྀ་ར་ལྀ་ལཱྀ ཀཾ་ཁཾ་གཾ་གྷཾ་བྃ ཙཾཚཛཾཛྷཏཾ ཊཾ་ཏྲཾ་ཌཾ་ཌྷཎཾ ཏཾ
ཐཾདཾ་དྷ་ནཾ། པཾ་ཕབཾ་བྷཾ། ཡཾརཾ་ལཾ་ཝཾ། ཤཾ་ཥཾ་སཾ་ཧཾ་ཧཱུཾ་ཧཱུཾ་ཕཊ། ཅེས་འཁོར་གྱི་སྔགས་
ཤིན་ཏུ་བསྡུས་པ་འདི་གཞུག གཏོར་འབུལ་གྱི་ཚེ་གཏོར་སྔགས་ཡབ་ཡུམ་གཉིས་དང་
འཁོར་ལོ་ལྔ་སྟེ་བདུན་ལ་ལན་བདུན་གྱིས་འབུལ། ཉེར་བསྡུའི་ཚེ། ཐུགས་ཀའི་ཧཱུཾ་གི་
འོད་ཟེར་གྱིས། ལུས་དཀྱིལ་གྱི་ལྷ་རྣམས་རང་རང་གི་གནས་སུ་ཐིམས། རྟེན་གཞལ་
ཡས་ཁང་རང་ཡབ་ཡུམ་ལ་ཐིམས། རང་ཡབ་ཡུམ་ཐུགས་ཀའི་ཧཱུཾ་ལ་ཐིམས། ཞེས་
སོགས་བྱའོ། །
བུམ་སྒྲུབ་ནི། བདེ་ཆེན་སྙིང་པོ་གཞིར་བྱས་ལ། ཁཎྜ་རོ་ཧེས་བསངས་ནས།
ཧཱུཾ་དང་བཅས་པ་ཡོངས་སུ་གྱུར་པ་ལས་པདྨ་དང་འཁོར་ལོ་གསུམ་དང་རོའི་གདན་གྱི་
རྟེན་དང། བརྟེན་པ་ལྷ་དྲུག་ཅུ་རྩ་གཉིས་དུས་གཅིག་ཏུ་གྲུབ་པ་ནི། ཆོས་ཀྱི་
དབྱིངས་ཀྱི་ཡེ་ཤེས་ཏེ། དེ་ཡང་པདྨའི་ལྟེ་བར་ཉི་གདན་ལ་བཅོམ་ལྡན་འདས ×
གཉིས་ཀའང་ཡེ་ཤེས་ཀྱི་མེ་རབ་ཏུ་འབར་བའི་དབུས་ན་བཞུགས་པའོ། །པདྨའི་
འདབ་མ་ལ་ཤར་དུ་མཁའ་འགྲོ་མ་ནག་མོ། ཁ་ཊཱཾ་ག་བསྣམས་པ། མཚམས་སུ་བདུད་
96

རྩི་ལྔས་གང་བའི་ཐོད་པ་བཞི་སྟེ་བདེ་ཆེན་གྱི་འཁོར་ལོའོ། །ཐུགས་འཁོར་གྱི་ཤར་དུ་
ཁཎྜ་ཀ་པཱ་ལ་དང་རབ་གཏུམ་མ། བྱང་དུ་མཧཱ་ཀངྐ་ལ་དང་གཏུམ་མིག་མ། ནུབ་ཏུ་
ཀངྐ་ལ་དང་འོད་ལྡན་མ། ལྷོར་མཆེ་བ་རྣམ་པར་གཙིགས་པ་དང་སྣ་ཆེན་མ། ཤར་
ལྷོར་སུ་ར་བཻ་རི་དང་དཔའ་བོའི་བློ་ཅན་མ། ལྷོལྟོ་ནུབ་ཏུ་འོད་དཔག་མེད་དང་མིའུ་
ཐུང་མ། ནུབ་བྱང་དུ་རྡོ་རྗེའི་འོད་དང་ལངྐའི་དབང་ཕྱུག་མ། བྱང་ཤར་དུ་རྡོ་རྗེའི་
སྐུ་དང་ཤིང་གྲིབ་མ་སྟེ་ཐུགས་འཁོར་གྱི་ལྷ་རྣམས་སྐུ་མདོག་སྔོན་པོ། གསུང་འཁོར་གྱི་
ཤར་དུ་མྱུ་གུ་ཅན་དང་ས་སྲུང་མ། བྱང་དུ་རྡོ་རྗེ་རལ་པ་ཅན་དང་འཇིགས་བྱེད་ཆེན་
མོ། ནུབ་ཏུ་དཔའ་བོ་ཆེན་པོ་དང་རླུང་གི་ཤུགས་ཅན་མ། ལྷོར་རྡོ་རྗེ་ཧཱུཾ་མཛད་དང་
ཆང་འཐུང་མ། ཤར་ལྷོར་རབ་ཏུ་བཟང་པོ་དང་སྔོ་བསངས་ལྷ་མོ། ལྷོ་ནུབ་ཏུ་རྡོ་རྗེ་
བཟང་པོ་དང་ཤིན་ཏུ་བཟང་མོ། ནུབ་བྱང་དུ་འཇིགས་བྱེད་ཆེན་པོ་དང་རྟ་རྣ་མ།
བྱང་ཤར་དུ་མིག་མི་བཟང་དང་བྱ་གདོང་མ་སྟེ། གསུང་འཁོར་གྱི་ལྷ་རྣམས་སྐུ་མདོག་
དམར་པོ། སྐུ་འཁོར་གྱི་ཤར་དུ་སྟོབས་པོ་ཆེ་དང་འཁོར་ལོའི་ཤུགས་ཅན་མ། བྱང་དུ་
རིན་ཆེན་རྡོ་རྗེ་དང་དུམ་སྐྱེས་མ། ནུབ་ཏུ་རྟ་མགྲིན་དང་ཆང་ཚོང་མ། ལྷོར་ནམ་
མཁའི་སྙིང་པོ་དང་འཁོར་ལོའི་གོ་ཆ་མ། ཤར་ལྷོར་དཔལ་ཧེ་རུ་ཀ་དང་ཤིན་ཏུ་དཔལ་
མོ། ལྷོ་ནུབ་ཏུ་པདྨ་གར་གྱི་དབང་ཕྱུག་དང་སྟོབས་ཆེན་མ། ནུབ་བྱང་དུ་རྣམ་པར་
སྣང་མཛད་དང་འཁོར་ལོས་བསྒྱུར་མ། བྱང་ཤར་དུ་རྡོ་རྗེ་སེམས་དཔའ་དང་བརྩོན་
འགྲུས་ཆེན་མོ་སྟེ། སྐུ་འཁོར་གྱི་ལྷ་རྣམས་སྐུ་མདོག་དཀར་པོ། ཐམས་ཅད་ཀྱང་ཞལ་
གཅིག་ཕྱག་གཉིས་ཀྱིས་རྡོར་དྲིལ་དང་གྲི་ཐོད་འཛིན་པས་ཕན་ཚུན་འཁྱུད་པའོ། །
དམ་ཚིག་འཁོར་ལོའི་ཤར་དུ་ཁྭ་གདོང་ནག་མོ། བྱང་དུ་འུག་གདོང་མ་ལྗང་གུ ནུབ་
ཏུ་ཁྱི་གདོང་མ་དམར་མོ། ལྷོར་ཕག་གདོང་མ་སེར་མོ། ཤར་ལྷོར་གཤིན་རྗེ་བརྟན་མ་
གཡས་སྔོ་གཡོན་སེར་བ། ལྷོ་ནུབ་ཏུ་གཤིན་རྗེ་ཕོ་ཉ་མོ་གཡས་སེར་གཡོན་དམར་བ།
ནུབ་བྱང་དུ་གཤིན་རྗེ་མཆེ་བ་མ་གཡས་དམར་གཡོན་ལྗང་བ། བྱང་ཤར་དུ་གཤིན་རྗེ་
འཇོམས་མ་གཡས་ལྗང་གཡོན་སྔོ་བ། བརྒྱད་ཀའང་ཞལ་གཅིག་ཕྱག་གཉིས་ཀྱིས་གྲི་
ཐོད་འཛིན་པའི་མཆན་ཁུང་ན་ཁ་ཊཱཾ་ག་བསྣམས་པ། རོའི་གདན་ལ་གཡས་བརྐྱང་
97

གིས་བཞུགས་པའོ། །ལས་བུམ་གྱི་ནང་དུ་ × དམ་ཚིག་འཁོར་ལོའི་ལྷ་རྣམས་ལ་
དོན་གྲུབ། དུམ་སྐྱེས་མ་ལ་འོད་དཔག་མེད་ཀྱིས་དབུ་བརྒྱན་པར་གྱུར། × ཧཱུཾ་
ཞེས་གཟུངས་ཐག་དང་འཕྲེང་བ་བཟུངས་ལ། ཨོྃ་བཛྲ་ཨ་མྲྀ་ཏ་ཨུ་ད་ཀ་ཧཱུཾ། ལན་
བདུན། དུང་ཆོས་ཀྱི་ཆུ་ཡེ་ཤེས་ཀྱི་བདུད་རྩིར་གྱུར། སྔགས་ཀྱི་འོད་ཟེར་གྱིས་ ×
ཉེ་སྙིང་དང་འཁོར་གྱི་སྔགས་བསྡུས་པ་རྣམས་× ཁཎྜ་རོ་ཧེ་དང་། མཐུན་མོང་དུ།
ཨོཾ་སརྦ× ཅི་མང་བཟླས་ལ། ཨོཾ་ཧྲཱིཿཧ་ཧ་ཧཱུཾ་ཧཱུཾ་ཕཊ། དང་། ཧཱུཾ༑ བདུན་གྱིས་
བུམ་པ་གཉིས་ལ་མཆོད་ཡོན་ཕུལ། ཁཎྜ་རོ་ཧེས་མེ་ཏོག་དཀར་པོ་གསུམ་གསུམ་
གཞུག ཁཎྜ་རོ་ཧེས་བསང་གཏོར་བྱས་ལ། ཇི་སྲིད་དཀྱིལ་འཁོར་གྱི་བྱ་བ་མ་རྫོགས་
པ་དེ་སྲིད་དུ་བགེགས་རྣམས་ཟློག་པར་མཛོད་ཅིག །ཅེས་བརྗོད ཨོཾ་སརྦ་ཏ་ཐ་ག་ཏ་
པུཎྱེ། ནས། ཤཔྟ་པྲཏཱི་ཙྪ་སྭཱཧཱས་མཆོད། ལྷ་རྣམས་ཆགས་པ་ཆེན་པོའི་མེས་ཞུ་ནས་
བྱང་ཆུབ་ཀྱི་སེམས་ཀྱི་ངོ་བོར་བུམ་པའི་ཆུ་དང་རོ་གཅིག་ཏུ་གྱུར་པར་བསམ་མོ། །
དབང་གི་སྒོས་ཆོས་ནི། དེ་ཡང་བདག་བསྐྱེད་ཀྱི་མཆོད་པ་བྱིན་རླབས་དང་།
ཚོགས་ཞིང་མཆོད་པའི་བར་དུ་བུམ་པ་བསྒྲུབ། བཟླས་པའི་མཇུག་ཏུ་འཇིག་རྟེན་
ལས་འདས་མ་འདས་ལ་གཏོར་མ་ཕུལ་ལ་མགྲོན་གཤེགས་བསྡུ་བྱ། དེ་ནས་རང་ཉིད་
གཙོ་བོ་ལས་བྱེ་ནས་ཤར་སྒོའི་ཐད་ཀྱི་ཕྱི་རོལ་ཏུ་གནས་པར་བསམ་ལ། མཆོད་པ་བྱིན་
རླབས། མཎྜལ། གསོལ་འདེབས། ནས། ཧཱུཾ་ཛཿཧཱུཾ། གི་བར་སྔགས་སྡོམ་འཇོག་པ
མ་གཏོགས་ཕྱི་ལྟར་ལ། དེ་ནས། སངས་རྒྱས་ཀུན་གྱི་རང་བཞིན་སྐུ། །སློབ་དཔོན་
ལ་ནི་སྐྱབས་སུ་མཆི། །དཔའ་བོ་རྣལ་འབྱོར་མ་འཁོར་ལོ། །རྣམ་འབྱོར་གནས་ལ་
བདག་ཕྱག་འཚལ། །དོན་དམ་སྨྲ་བའི་སེང་གེ་རྣལ་འབྱོར་ཞེས་བྱ་བ། །ཉོན་མོངས་
གཅོད་པའི་དོན་ལ་ཤིན་ཏུ་མཁས་གྱུར་པ། །སྲིད་པའི་ཉེས་བརྒྱ་བསྐྱེད་རྩ་ཉོན་མོངས་
ཆོད་མཛོད་ལ། །རྣལ་འབྱོར་དོན་དམ་རྒྱལ་པོ་དེ་ཉིད་གྲུབ་པར་མཛོད། །དེ་བཞིན་
གཤེགས་པ་ཀུན་གྱི་གནས། །ཧེ་རུ་ཀ་དཔལ་གྲོང་ཁྱེར་མཆོག །སྙིང་པོའི་དཀྱིལ་
འཁོར་འདི་རུ་ནི། །བདག་གིས་སློབ་མ་གཞུག་པར་བགྱི། །གོང་ནས་གོང་གི་སྡོམ་པ་
ནི། བུ་ཁྱོད་ཀྱིས་ནི་བསྲུང་བྱ་སྟེ། །གྲོལ་བའི་རྒྱུ་ནི་དེ་ལས་གཞན། །ཐབས་ནི་ཅི་
98

ཡང་ཡོད་མ་ཡིན། །སངས་རྒྱས་བྱང་ཆུབ་སེམས་དཔའ་ཀུན། །ཞེས་སོགས་གསུམ་
གྱིས་སྔགས་སྡོམ་དང༌། སངས་རྒྱས་ཆོས་དང་དགེ་འདུན་ལ། །ཞེས་སོགས་ཀྱིས་དམ་
ཚིག་ཉེར་གཉིས་གཟུང༌། །གཏོར་མ་ཨ་ཀཱ་རོས་བྱིན་གྱིས་བརླབས་ལ། །ཨོཾ་སརྦ་བི་གྷཾ་
ཞེས་སོགས་ཞི་བས་སྦྱངས། །ཨོཾ་སུམྦྷ་ནི་ཞེས་སོགས་ཕྱེད་མས་སྦྱངས། །རྡོ་རྗེ་སློབ་མ་
འདི་ལུས་ཀྱི་དཀྱིལ་འཁོར་དུ་འཇུག་པར་བྱེད་པ་ལ་བར་དུ་གཅོད་པའི་བགེགས་ཀྱི་
ཚོགས་ཐམས་ཅད་མཆོད་སྦྱིན་གྱི་གཏོར་མ་འདིས་ཚིམས་པར་གྱིས་ལ་གནོད་པ་དང་
གདུགས་པའི་སེམས་ཞི་ཞིང༌། ཞི་བ་དང་ཕན་པའི་སེམས་དང་ལྡན་པས་རང་རང་སོ་
། སོའི་གནས་སུ་སོངས་ཤིག །ལས་སྔགས་སོགས་ཀྱིས་བགེགས་སྦྱངས། མེ་བསང་
སྦྱངས། སྟོང་པའི་ངང་ལས་རཾ་ལས་ཡེ་ཤེས་ཀྱི་མེ་འབར་བའི་ནང་དུ་སྐད་ཅིག་གིས་ཁྲོ་
བོ་རྡོ་རྗེ་མཁའ་འགྲོ་སྐུ་མདོག་མཐིང་ནག་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་
བུ་འཛིན་ཅིང་ཞལ་གདངས་པར་གྱུར། སློབ་མའི་སྡིག་སྒྲིབ་ཐམས་ཅད་སྙིང་གར་པཾ་
ནག་པོའི་རྣམ་པར་གྱུར་པ་སྣ་སྒོ་ནས་ཐོན་ཏེ་སྡིག་པ་རྭ་ཅན་ཀྱི་རྣམ་པར་གྱུར་ནས་
ཏིལ་ལ་ཐིམས་པར་གྱུར། ཨོཾ་བཛྲ་ཌཱ་ཀ་ཞེས་སོགས་ཀྱིས་མེ་ཆུར་དོར་ལ་དམ་ཚིག་པ་
མི་དམིགས་པར་བསམ་སྟེ་སྡིག་པ་སྦྱངས། ཇི་ལྟར་བལྟམས་པ་ཞེས་སོགས་སྔགས་
དང་བཅས་པས་ལས་བུམ་གྱིས་དྲི་མ་བཀྲུའོ། །སློབ་མ་ཧེ་རུ་ཀ་སྔོན་པོ་ཞལ་བཞི་ཕྱག་
བཅུ་གཉིས་པ་ཡུམ་དང་བཅས་པར་གྱུར། དེའི་སྙིང་ག་ཆོས་ཀྱི་འཁོར་ལོའི་དབུས་ཀྱི་
དཔྱིད་ཧཱུཾ་ཡིག་ལས་ ྾ རོའི་གདན་ལ་གཡས་བརྐྱང་གིས་བཞུགས་པའོ། །གཙོ་
བོའི་ཐུགས་ཀར་ཟླ་བ་ལ་རྡོ་རྗེ་སེམས་དཔའི་ངོ་བོ་ཨོཾ་ཧ་དཀར་པོ། × ཕཊ་ཕཊ་
དུད་ཀ་རྣམས་ཀྱིས་མཚན་པར་གྱུར། ཕེ༑ རང་གི་ཐུགས་ཀའི་ཧཱུཾ་གི་འོད་ཟེར་གྱིས་
སངས་རྒྱས་བྱང་སེམས་ཐམས་ཅད་ལྷ་སོ་བདུན་གྱི་རྣམ་པར་སྤྱན་དྲངས། ཨྰ་ལི་ཀཱ་ལི་
ལྔ་བཅུར་གྱུར་ཏེ། སློབ་མའི་ལུས་ཀྱི་སྟོད་ལ་སྔོན་པོ་བར་ལ་དམར་པོ། སྨད་ལ་
དཀར་པོའི་རྣམ་པས་ཞུགས་ནས་སྙིང་གར་ཐིམས་པར་གྱུར། དམ་བཞག་ནས་མིག་
དར་བསལ་བའི་བར་ཕྱི་ལྟར་ལ། ཀྱེ༑ སློབ་དཔོན་གྱི་ལུས་འདོམ་གང་གྲུ་བཞི་ལ་
སོགས་པ་དཔའ་བོ་དང་དཔའ་མོའི་གནས་སུ་བསྒྲུབས་པའི་རྟེན་གྱི་དཀྱིལ་འཁོར་
99

དང་། གནས་དང་ཉེ་བའི་གནས་ལ་སོགས་པ་བཅུའི་བདག་ཉིད་ཀྱི་རྩ་དང་ཁམས་
རྣམས་བྱང་ཕྱོགས་སོ་བདུན་གྱི་ངོ་བོའི་ལྷ་སོ་བདུན་དུ་བསྒྲུབས་པའི་བརྟེན་པའི་
དཀྱིལ་འཁོར་ལ་ལྟོས་ཤིག །དེ་ལྟར་རྟེན་དང་བརྟེན་པར་བཅས་པའི་དཀྱིལ་འཁོར་
གྱི་འཁོར་ལོ་མངོན་སུམ་དུ་མཐོང་བར་གྱུར། ཅོད་པན་གྱོན་སྔགས། ཨོཾ་སརྦ་པུདྡྷ྾
ཕཊ་སྭཱཏཱ། ཨོཾ་གྲྀརཱྀ྾ སཾ་ཧཾ་ཧཱུཾ་ཧཱུཾ་ཕཊ། ཅེས་པའོ། །བུམ་དབང་གི་དག་པ་ལ།
དེས་བླ་མའི་ལུས་ཀྱི་དཀྱིལ་འཁོར་དུ་བུམ་པའི་དབང་ཐོབ། ཅེས་སོགས་བྱ། མཇུག་
ཏུ་གཏང་རག་གི་མཎྜལ། ཉེར་བསྡུ། སྨོན་ལམ། ཤིས་བརྗོད་བཅས་བྱའོ། །དེ་
ལྟར་བདེ་མཆོག་དྲིལ་བུ་ལྷ་ལྔའི་སྒྲུབ་དཀྱིལ་གཞིར་བཞག་པ་ལ་ལུས་དཀྱིལ་གྱི་སྒོས་ .
ཆོས་མདོར་བསྡུས་གསལ་བར་བཤད་པ་འདི་ཡང་དགེ་སློང་དྷརྨ་བྷ་དྲས་སྦྱར་བའོ། །
༄། ཨོཾ་སྟོང་པར་གྱུར། ཨཱཿཐོད་པ་དཀར་པོ་ཡངས་ཤིང་རྒྱ་ཆེ་བ་དཔྲལ་བ་
རང་ལ་བསྟན་པར་གྱུར། ཧཱུཾ་ཤ་ལྔ་བདུད་རྩི་ལྔས་གང་བར་གྱུར། ཧ་ཧོ་ཧྲཱིཿ ཡེ་ཤེས་
བདུད་རྩིར་གྱུར། ཅེས་པའང་རྣལ་འབྱོར་མ་ལའོ། །
བདེན་བཞི་ལས། ལག་པ་གཉིས་ནི་བཀན་བྱས་ལ། །སྲིན་ལག་གཉིས་ནི་
ཕན་ཚུན་དཀྲི ། གུང་མོ་དང་ནི་མཐེབ་རྩེ་སྦྱར། ། ཁྲོ་བོ་གཉིས་ཀྱིས་མནན་པར་
བྱ། །ཞེས་གསུངས་སོ། །
100